TV7 PIIBLIKOOL
Vahimees - Mis kell on öösel? Osa 1
Tere tulemast TV7 Piiblikooli.
Tere tulemast eriti sina, kes sa vaatad seda saadet
esimest korda ja tere tulemast ka kõigile teile,
kes te olete olnud meiega kaasas juba pikemat aega.
Oleme läbi võtmas õpetustervikut
pealkirjaga "Prohveteeringud ja tunnustähed"
Selle õpetuse teema on "Vahimees-Mis kell on öösel?".
Meid õpetab kirjanik ja pastor Pekka Sartola Turku vabakogudusest.
Peale õpetust koguneme rühmadesse vestlema õhtu teemal ning
seda osa juhib Reijo Telaranta.
Enne kui lähme õpetuse juurde, palume Taevase Isa õnnistust.
Taevane Isa, Issanda Jeesuse nimel me oleme kogunenud.
Palume, et Püha Vaimu ligiolu läbi õnnistad ja juhid Pekka õpetust,
et kõik, mida Sina tahad, et me sellest õpime,
saab läbi võetud.
Tänulikult jääme Sinu õnnistuste alla, Aamen.
Pekka, palun.
Aitäh soojade tervituste eest ja Jumala poolt õnnistatud
õhtut teile kõigile.
Rõõm on näha nii paljusid Sõna ja õpetuse kuulajaid.
Tänane teema hõlmab väga palju ja kõik kindlasti mõistavad,
et jõuame ainult tükikesi sellest läbi võtta.
Olen ise kirjutanud sellest teemast paar 400-leheküljelist
raamatut ning peaksin nüüd tegema sellest poole tunnise kokkuvõtte.
Miks on kristlaste jaoks oluline teada, mis kell on öösel?
Sest me jõuame iga päevaga lähemale lõpu aegade finishile,
Kristuse tagasitulekule, 1000-aastasele kuningriigile
ning kõikide prohveteeringute täideminekule enne seda suurt päeva.
Jeesus pidas oma jüngreid ja ka meid kursis sellega,
milliste olukordade jaoks kogudus peab end ette valmistama.
Vaenlane on aga sama huvitatud nendest asjadest.
Ta püüab takistada ja viia kristlaseid hämmingusse,
õpetada asju, mis ei põhine Piiblile.
Sellepärast on meie jaoks tähtis teada ja mõista olulisi asju ja
sündmuseid, mis on seotud lõpuaegadega.
Matteuse 24. peatükis Jeesus rääkis kõige rohkem nendest asjadest.
Loen teile ette Mt 24:3-8 "Aga kui Jeesus istus Õlimäel,
astusid jüngrid ta juurde ja küsisid omavahel olles:
"Ütle meile, millal see kõik tuleb ja mis on sinu tulemise ja selle
ajastu lõpu tunnustäht?" Ja Jeesus vastas neile: "Vaadake,
et keegi teid ei eksitaks! Sest paljud tulevad minu nime all,
öeldes: "Mina olen Kristus!" ja eksitavad paljusid.
Aga kui te kuulete sõdadest ja sõjasõnumeid, siis vaadake,
et te ei ehmu, sest see kõik peab sündima, kuid veel ei ole lõpp käes.
Sest rahvas tõuseb rahva vastu ja kuningriik kuningriigi vastu
ja on näljahädasid ja paiguti on maavärinaid.
See kõik on aga sünnitusvalude algus."
Kõik sündmused maailma poliitikas, looduskatastroofid,
mida saame nägema veelgi rohkem, on alles märk algusest.
Sõda, üks kõige tavalisemaid tunnustähti, maailmas pole teada ühte rahupäeva
tuhandeid aastaid.
Keskmiselt 150 sõda peetakse kõikjal maailmas iga päev.
Aga Jeesus ütleb, et kõik need märgid on alles sünnitusvalude algus.
On oodata veel palju halvemat.
Mida Ta väga rõhutas ja mida uuritakse palju, on eksitused.
"Vaadake, et keegi teid ei eksitaks."
Jeesus tahab öelda meile midagi. Ta tahab rõhutada õpetuse puhtust,
pühendumist ja toetumist ainuüksi Piiblile.
Kui tulevad lahkarvamused, õpetus, mis ei mahu Piiblisse,
sellesse tuleb suhtuda ettevaatlikult.
2000 aasta jooksul ei ole antud uut ilmutust, ei midagi peale
asjade, mis on Piiblis ilmutatud.
Aga neid eksitusi on siiski erinevate usundite kaudu näiteks
välja tulnud palju ning neid tuleb veelgi rohkem.
"Vaadake, et keegi teid ei eksitaks."
Ta esitab igale kristlasele väljakutse.
Kui toetute Piiblile, teid ei saa eksitada.
Kui uurite kõike Sõna valguses, teid ei saa eksitada.
Aga tuleb valesid võituid, kes kuulutavad mingeid uusi õpetusi,
mis paistab hea, kuid ei mahu Piiblisse.
Piiblis on veel üks muret tekitav tunnustäht.
Jüngrid ütlevad Jeesusele: "Meie taga käib rahvahulk,
kes kuulutab asju Sinu nime all."
Jeesus vastas, et see nimi, mille all nad kuulutavad,
on õige, kuid nende eesmärke uuritakse hiljem.
Ta ütleb veel, et ühel päeval, arvatavasti siis suure Trooni ees,
on inimesed, kes ütlevad: "Issand, kas me ei ennustanud
Sinu nimel, teinud väelisi tegusid, ajanud välja kurje vaime,
tervendanud haigeid?"
Jeesus vastab neile: "Minge ära minu eest, ma ei tunne teid."
Need on tõsised asjad.
Jeesuse nimel, usu nimel, tehakse tänapäeval palju tööd,
kus inimeste eesmärkideks ei ole vaimuliku sõnumi edastamine,
vaid üldjuhul raha kogumine.
Selliseid asju on tulemas ja meie praegune põlvkond on neid
juba näha saanud.
Nendest asjadest ei räägita kunagi liiga palju.
Aga on vale paanitseda ja hakata kartma või kõhklema oma usus,
kui puutume kokku teiste usunditega, mille suhtes meil pole seisukohta.
Jumala Vaim meie sees mõjutab meie tahtmiseid ja tegusid.
Meid ei saa eksitada, kui me ise ei järgne eksitajatele.
Tema, kes on väeline, on tõotanud hoolitseda meie eest iga päev.
Temasse me usume, Teda usaldame. Temal on kõik vägi maa peal ja taevas.
Vaenlasel on piiratud võim, ta ei suuda ilma Jumalata midagi.
Eksitustest rääkides, oleme saanud jälgida sündmuseid,
mis toimuvad Lähis-Idas ja Iisraelis ning võime näha,
kuidas need on seotud sellega, mis kell on öösel.
Kõige muret tekitavam on toimunud kahe viimase nädala jooksul.
Aasta 2011 saab ilmselt olema kulminatsioon,
kus sündmused kiiresti liiguvad ühe lõpp-punkti suunas.
Mul pole palestiinlaste kui inimeste vastu midagi,
see, mis paneb neid käituma teatud viisidel,
on põhjustatud nende usu poolt.
Nad on muutunud väga aktiivseks ja võime näha prohvetlikke asju
toimumas maailmas.
Aegade lõpus Jumal kogub kõik rahvad Jeruusalemma vastu,
selle all mõeldakse kõiki rahvaid.
Viimastel päevadel need prohveteeringud on hakanud
täide minema.
ÜRO all on riike, kes on öelnud avalikult,
et nad saavad tunnistama ainult Palestiina riiki.
Lõuna-Ameerika, kus palestiinlased teevad ristiretki,
on teinud väga kindla otsuse tunnistada Palestiina riiki.
Seal on 7 riiki, kes ütlevad, et tunnistavad Palestiina riiki:
Argentiina, Brasiilia, Paraguay, Uruguay, Boliivia, Peruu, Guyana.
Eile Venemaa president kohtus Palestiina valitsusega ja ütles,
et tahab toetada Palestiina riigi rajamist järgmisel sügisel.
Venemaaga koos toetavad Ladina-Ameerika riigid
ja veel paljud teised.
Euroopa Liit on olnud pisut vaiksemalt,
kuid Norra, Rootsi, Iirimaa on maininud,
et selline tunnistus on võimalik.
Nüüd oleme elanud alles mõned nädalad seda aastat,
kuhu jõuavad kõik need tunnistajad sügisel?
Iisraeli arvamust pole küsitud, nad on kõrvale jäetud.
Neid ahistatakse nii palju, et tõenäolisem on sõja
puhkemine, kui rahulik lõpplahendus kõigele.
"Mina kogun kõik rahvad Jeruusalemma vastu."
Jeruusalem Iisraeli rahva sünonüüm, Jeesus kasutas paljudes lugudes
Jeruusalemma, mõeldes selle all Iisraeli rahvast.
Näeme, kuidas Piiblisse kirjutatud prohveteeringud
on täitunud ja veel täitumas.
Kasutan tihti võrdlust puzzlest, mille väiksed tükikesed ükshaaval
loksuvad oma õigetele kohtadele.
Nendest asjadest on meile räägitud juba 2-3 tuhat aastat tagasi,
seega me oleme õnnistatud põlvkond, et me näeme neid asju juhtumas.
See peaks äratama meid, kristlaseid, kiiresti kuulutama
evangeeliumi, juhtima võimalikult palju inimesi igavese elu teele.
See on suur väljakutse meile.
Ristiusk nagu oleks andnud alla ja teeks teistele usunditele ruumi,
millest ma ei saa mainimata jätta islamiusku.
Ta teeb kristlastest enda toetajaid, kuigi olukord peaks olema
vastupidine. Jumal on toonud kristlikusse Euroopasse moslemeid,
et nad kuuleksid siin evangeeliumi,
aga olukord on muutunud vastupidiseks,
moslemid meelitavad kristlaseid enda usu juurde.
Seda juhtub rohkem kui misjonikäsku originaalkujul.
Minu arvates see on murettekitav.
Vähehaaval oleme liikumas üldise heakskiidu suunas,
kus pole enam ühte usundit, vaid olukord,
kus kõik usundid on üheskoos ning kõik usuvad ühte Jumalat.
Hoiatan kristlaseid islami suhtes.
See usund ei tunnista ristiusu põhipunkte.
Ta ei tunnista Jeesust Kristust kui ülestõusnud Päästjat,
meie pattude lepitajat.
Piibel hoiatab meid nende asjade suhtes.
Paulus kirjutas galaatlastele, see on väga hea viide islamiusu
inglist, Gl 1:8 "Aga kui ka meie ise või ingel taevast kuulutaks
mingit evangeeliumi selle asemel, mida meie oleme teile kuulutanud
- see olgu neetud!"
Justkui Paulus oleks näinud sellist võimalust,
et tuleb ingel, kes ilmutab kellelegi uusi tõdesid, mis ei toetu Piiblile.
Need lükkavad ümber Piibli, öeldes, et Piibel on vale
ja Jumal oma armus on andnud uue lõpliku ilmutuse, millesse uskuda.
Neid asju ei tohi võtta kergelt või ükskõikselt,
mõeldes, et me peame heaks kiitma kõiki usundeid humanismi
nimel, igaühel on õigus uskuda sellesse, millesse ta tahab.
Las usuvad, aga kristlased peavad seisma Piibli sõna peal.
Ei tohi sellest kõrvale kalduda. Kuid lõpuajal sellest kaldutakse kõrvale.
1Jh 2:22-23 räägib meile selgelt Jeesuse autoriteedist
ja suhtest Jumala, Isaga:
"Kes on valetaja? Eks ju see, kes salgab, et Jeesus on Kristus."
Islam salgab, kes on Jeesus Kristus. "Antikristus on see, kes salgab
Isa ja Poega." Islam ei salga Jumalat, vaid seda,
et Jumalal oleks Poeg. Ta salgab kolmainsa Jumala-
Isa, Poja ja Püha Vaimu. "Kes iganes salgab Poja,
sellel pole ka Isa; kes tunnistab Poega, sellel on ka Isa."
Kas on võimalik selgemalt öelda?
Neid kirjakohti loetakse harva, kui räägitakse Islami suhtest
kristlusesse. Öeldakse lihtsalt, et meil peab olema sama Jumal.
Ei ole. On kaks raamatut: Piibel ja Koraan.
Jumal kirjutas täiesti kindlasti ühe, aga mitte mõlemat.
Valik on meie ja kristlastena me teame, mida usume ja usaldame.
Jeesus rääkis looduskatastroofidest kui prohvetlikest märkidest
lõpuaegade lähenemisel.
Ta rääkis ka ühest teisest suurest märgist.
Ühes jutluses Ta ütles, et kui nende päevade arvu ei
kahandataks, siis ei pääseks ükski.
Seda kirjakohta loetakse tihti liiga kiiresti ette ja selle
sügavus ei saa esile tulla.
Jeesus mõtleb sellist aega, mil inimkond on loonud
mehhanismi ennast täielikult hävitada ja see on selge viide
tuumarelvadele.
Tuumarelvad, mis on praegu 70 aastat vana leiutis,
on nii võimsad, et nendega suudetakse hävitada kogu
maailma, taimestik ja loomastik mitmekordselt.
Kõik see on juhtunud ühe generatsiooni ajal.
Tahan ikka öelda, et me oleme õnnistatud põlvkond,
oleme näinud asju, millest meie esivanemad
ei osanud isegi unistada.
Me oleme näinud kulminatsiooni lõpuaegade sündmustes,
Iisraeli riigi rajamist peale 1850 aastat kestnud hajali olemist.
Seda ennustati juba sadu aastaid varem.
2600-2700 aastat vanad prohveteeringud on
läinud täide meie silmade all.
See väike rahvas on suutnud tõusta tuhast ning peale
suuri sõdu suutnud säilitada oma iseseisvuse.
Hoolimata sellest, et teda ähvardatakse pidevalt ja
ähvardajate hulk aina kasvab.
Pole kaua aega möödas sellest, kui Lähis-Ida oli sõja ääre peal.
Sellest räägitakse siin vähe, kuna ei osata panna kõiki asju
Piibliga kokku.
On väga palju asju Piiblis, mida uurijatel on kerge
kokku panna poliitiliste ja sõjaliste sündmustega,
ühendustega, kelle eesmärgiks on hävitada Iisrael.
Eelmisel sügisel Iisrael oli kindel, et puhkeb sõda.
See polnud veel Jumala aeg, aga Jesaja 17 prohveteeringu
täitumise aeg oli väga ligidal, kus räägitakse Damaskuse
hävinemisest ja täielikust kokku varisemisest.
Eelmisel sügisel see oli väga lähedal täideminemisele.
Kristlased, kes valvavad ja uurivad Jumala Sõna, suudavad mõista
neid sündmuseid Piibli valguses.
Jesaja 62:6-7 räägib Jeruusalemmast:
"Sinu müüride peale, Jeruusalemm, olen ma seadnud vahid;
kogu päeva ja kogu öö ei tohi nad hetkekski vaikida.
Issanda meenutajad, ärgu olgu teil puhkust ja ärge
andke temale puhkust, enne kui ta on rajanud Jeruusalemma
ja seadnud selle maa peale kiituseks!"
Jumal on andnud kristlastele selged juhtnöörid
vaimulikus elus, Piibli uurimisel ja ka suhtumisel sellesse
väiksesse riiki, Iisraeli.
See on koht, kuhu Jeesus tuleb tagasi, Õlimäele,
samasse kohta, kust ta võeti üles.
Iisrael ja Jeruusalem on tähtsad ajamärgid, neid tasub jälgida,
sest need avavad alati uusi vaatenurki Piibli uurimisel
ning näitavad, mis kell on öösel.
On tähtis õnnistada Iisraeli, palvetada selle rahva eest,
sest Jumal tõotab õnnistada neid, kes õnnistavad Tema rahvast.
Ma ei mõtle pimedat imetlemist, heakskiitu kõigele,
mida see rahvas teeb ning kuidas ta on õnnestunud ja mitte
õnnestunud oma suhtes Jumalaga.
Kristlaste jaoks need asjad ei muuda suhtumist Iisraelisse.
Js 40:1 "Trööstige, trööstige minu rahvast, ütleb teie Jumal."
Jumal on huvitunud sellest, kuidas me suhtume Iisraeli.
Ta on võtnud endale õiguse karistada neid,
kasutada neid sündmuste täideviimisel,
millest suurem osa ootab veel täitumist.
Sellel rahval on veel suur osa Jumala tahte ilmutamisel.
Selles riigis tegutsevad ka Jumala vastased võimud.
Kõige viimane idee on hävitada juutide vaimulik identiteet,
nende pühad paigad, mis on jäänud
UNESCO organisatsioonile ette.
Jeruusalemmas pole olnud juutide templit.
Viimati nendelt võeti ära Raaheli haud,
juutide sümbol ja mälestusmärk, UNESCO kuulutas selle mošeeks,
mis on pühitsetud Muhammedi orjale.
Juutidelt püütakse ära võtta Vana Testamendi sidemed usuga,
kohad, mis on nende jaoks olnud tähtsad läbi aastatuhandete.
N:Jeruusalem pole kunagi olnud juudilinn, vaid alati moslemilinn.
Neid asju võiksin loetleda ette kümneid.
Nad on väike pisar selle suure supi sees, mida püütakse
segada, et sealt poleks võimalik enam leida juudi kultuuri või
ristiusu juudi juuri.
Kõige selle taga on peamiselt islamiusk, kes on erinevate
võimude abil suutnud endale kohti võita igal pool.
Tahan lõpuks veel rõhutada: palvetage, jälgige ajamärke,
vaadake, kus ajas te elate. Ärge jookske igasuguste
õpetuste järgi, kui need ei täida Piibli kriteeriumeid.
Piibel on ainus autoriteet, millele peame toetuma.
Usun, et kui me nii käime ja õpetame, meil läheb hästi.
Jumal õnnistagu teid kõiki ülirohkesti, aamen.
TV7 PIIBLIKOOL
Pekka Sartola lõpetas oma õpetuse ja oleme siin TV7 kohvikus.
Paljud ohkavad, et seda oleks võinud kuulata kasvõi 3 tundi,
aga see pool tundi on äratanud juba ärksa vestluse.
Minuga vestlevad Einike Pähn ja Santeri Virtanen, tere tulemast.
Mis jäi peamisena meelde õpetusest?
Kui autoriteet on Jeesus ja Piibel, pole võimalik tee pealt eksida.
Kõige tähtsam on püsida Piibli sõnas ja tunda Piiblit.
Kui Pekka rääkis, ta rõhutas ajamärkide jälgimist ning ütles,
et uudised televiisoris ja ajalehtedes on meie jaoks
kui teemärgid, millele ka Jeesus pööras tähelepanu.
Kas olete mõelnud selle peale, et uudiseid vaadata justkui
Piibliga koos?
Jah, Piibel on ainus raamat, millele võime 100 protsenti loota,
kõik, mis seal on kirjas, läheb täide.
Sõna-sõnalt.
Peale päästetud saamist on need asjad hakanud avalduma ning
näen nendes sündmustes Piibli peegelpilti.
Seal loetletakse palju erinevaid asju: sõjad, maavärinad,
üleujutused, rahe ja tormid. Asju mida jälgida on piisavalt,
aga kas olete märganud, et kõik toimub kiirenevas tempos?
Jah, ei ole ainult nii, et uudistes räägitakse
nendest asjadest rohkem, vaid neid tõesti juhtub rohkem.
Aasta tagasi räägiti uudistes näiteks "50. aasta külmim"
või "100. aasta kõige kuumem". Selliseid juhtumeid on palju.
Pekka ütles, et kellelgi teisel on ka kiire-hingevaenlasel.
Kuidas sina näed seda?
Ta tahab võtta võimalikult palju inimesi endaga kaasa,
aga meie töö on vastupidi anda inimestele võimalus,
et nad kuulevad Piiblist. Usun, et selles ühiskonnas on
kõik kuulnud Piiblist, aga nad võiksid anda oma
elud Jeesusele ja saatan ei saaks nende elusid endale.
Pekka ütles korduvalt, et Jeesus hoiatab meid jäljendajatest,
kes kasutavad Tema nime ja räägivad Tema sõnu,
aga nad on tegelikult vaenlase käsilased.
Kas olete puutunud kokku selliste jutlustega või
Piibli tõlgendustega, mis tunduvad kahtlased?
Santeri, sina kui noor kristlane oled lugenud paljusid materjale.
Vahel ikka mõtlen, et kas see ikka põhineb Piiblile.
On palju erinevaid vaatenurki ja tuleb lihtsalt uurida, palvetada,
vestelda vanemate kristlastega koos.
Einike, kas oled selliste jutlustega kokku puutunud?
Jah, islamiusulistega olen sattunud nii vestlema.
Aga ma näen, et Jeesuse armastus võidab.
Te räägite tarkasid asju.
Santeri rääkis, kuidas läbi katsuda, Piibli, palve ja kogenute kristlastega
vestlemise abil ning armastuse ja palvega.
Siis me ei eksi.
Aeg on selline, et väärtustatakse rohkem häid küsimusi,
kui valmis vastuseid, oleks vaja vestelda.
Piibel aga peaks olema ülim autoriteet, kuidas see kokku läheb?
Olen jõudnud tulemusele, et pole mõtet vaadata
selle aja peale, vaid Sõna peale. Alati on räägitud "tänapäevast"
ja juba Piiblis nad rääkisid oma "tänapäevast".
Aga kõige tähsam on tunda Jumala Sõna.
Jah, Vanas Testamendis inimesed elasid ka tänapäeva ja
jätsid mineviku seljataha.
Einike, kas oled pidanud võitlema Piibli kahtlematuses?
Jah, vähemalt minu enda mina tahab tulla tihti esile,
aga ma ütlen ikka, et Jeesuse armastus võidab ning
tahan seda kuulutada.
Tere tulemast meie vestlusesse, Tapani, laiendame seda veel natuke.
Pekka Sartola võttis esile kella, mis meile on antud,
ja selleks on Iisrael. Milline kell on sinu jaoks Iisrael?
Iisrael on minu jaoks tähtis ja jälgin huviga, mis seal toimub.
Kui Iisraeli riik rajati 1948, Piibli ennustus viigipuu ilmumisest läks täide.
Evangeeliumiga on kiire, sest aeg liigub kiiresti
ja meie Issanda tulek jõuab lähemale, kõik aga ei ole
kuulnud evangeeliumi. Kiire on kahel asjal:
meil evangeeliumiga, aga ka kurjusel.
See on kui võidujooks.
Jah.
Võistlus ja võidujooks.
Millisel kohal sinu elus on Iisrael, Santeri?
See on saanud mulle tähtsamaks. Varem ma ei teadnud väga palju,
aga viimasel ajal olen rohkem lugenud ja tutvunud,
kuna mul on seal tuttavaid. Palvetes on ta ka muidugi.
Mida rohkem Püha Vaim meie sees tööd teeb, seda kallimaks saab
meile ka Jumala rahvas, Iisrael.
Tapani, kuidas võtaksid kokku Pekka Sartola õpetuse?
Meil on hea jälgida ajamärke ja nagu ta ütles, valvata.
Kuidas me seda teeme? Piiblit lugedes, palvetades,
olles koos kogudusena. Püha Vaim õpetab meid elama
selles ajas, mis on kristlaste kutsumine selles hetkes.
Meil on turvaline elada, usaldades, et Isa ainsana
teab neid aegu ja Tema hoolitseb.
Aitäh, Santeri ja Einike, vestlemisest.
Tapani, mis on järgmisel korral Piiblikoolis?
Jätkame seda suurt õpetustervikut "Prohveteeringuid kui ajamärgid"
ja meil tuleb teine õpetus teemal "Vahimees, mis kell on öösel?"
Meid õpetab Reijo Telaranta, kes on paljudele tuttav.
Rõõmustame, et saame liikuda edasi koos sinuga.
Kui soovid võtta osa vestlusest, võid seda teha internetis
ning printida välja ka pisut laiema kirjaliku kokkuvõtte õpetusest.
Palume Taevase Isa õnnistust sinu ellu, kaitset,
usu tugevnemist ja kõike, mida sul on vaja.
Tere tulemast tagasi järgmisel korral.
Tõlge: Sanna Pitko